12. schôdza NR SR - 7.deň - B. popoludní
Dátum: 2024-04-25
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

164. Milé kolegyne, milí kolegovia, pán Taraba, myslím, že nesedí tu v tejto sále niekto, kto by nechcel regulovaný odstrel problémových medveďov. Je to veľmi potrebné, naozaj medveď, ktorý si zvykol na obydlia, ktorý robí, dennodenne navštevuje tieto obydlia, prípadne napadol človeka, musí byť naozaj eliminovaný. Ale tento váš zákon, pán Taraba, naozaj vôbec nerieši niečo, čo tu nie je. To všetko, čo toto rieši už tu je. Vy vo svojom zákona len naozaj dávate vlka, medveďa a rysa na jednu úroveň, čo by ste, teda prosím vás pekne, mali dať z toho preč, pretože naozaj sa tu jedná len o medveďa. Neriešime najväčší problém, prečo je tu zvýšená natalita medveďov, a to je, to sú naozaj tie vnadiská a to je prikrmovanie medveďov a to je to, že tie medvede, naozaj škoda, že tu nie je kolega Malatinec, majú až štyri, štyri... až štyroch potomkov majú tie medvedice. A to je to, že aj v okolí, okolí Očovej sú kukurice, ale všade, všade poľovné združenia prikrmujú. A keďže som poľovník a nikdy som nepytliačil, lebo pred chvíľou v rozprave bolo zaznené, že som pytliačil, že ma chytili pytliačiť , ale mi to nedokázali. No viete, keď vás chytia pytliačiť, a nedokážu vám to, ale, pán Huliak, ja dnes som hlboko presvedčený, že on vtedy nehúlil pri tej rastline, ale nejakú rastlinu, keď to povedal, pretože toto je naozaj veľmi vážne obvinenie. A, pán Huliak, buď podáte na mňa trestné oznámenie, alebo sa mi ospravedlníte, lebo ste odporný klamár, keď ste povedali, že som pytliačil , a nikto ma neodsúdil. Ale vrátim sa k téme. My stále nevieme podľa nich, koľko tu máme jedincov. Podľa Huliaka máme až 6-tisíc medveďov, 6-tisíc. Vedci z Univerzity Karlovej, ktorých nik, nikto ich nezaplatil, stanovili, že v roku 2023 tu bolo 1 275 jedincov. Škoda, že tu nie je pán Malatinec, ktorý rozprával, ktorý... Ty si rozprával o Pavlem, že? Vieš, koľko bolo v roku 2014 podľa Pavleho medveďov? 1 200, 1 200. A ja s tebou súhlasím, Roman, a preto budem reagovať na teba teraz. Tvoje vystúpenie bolo veľmi emotívne, naozaj pekné, také, také folklórne, ale nemyslím to v zlom, folklórne, ty si folklorista, pekne si to, pekne povedal, ale ja som pred 25 rokmi na hubách, keď som na chalupe bol, tak počul krik matky s dvomi deťmi, ktoré naháňala medvedica. Tá matka sa roztriasla a taký list by mi napísala alebo vám napísala, že sa bála o svoje deti, pred 25 rokmi, kde bola s deťmi v lese. A, Roman, vieš, ja som jej odporučil, že nech si dá tie, tie hrkálky, keď ide na huby, lebo to je veľmi dobrá vec, a kývaš hlavou a nevieš, o čom hovoríš, naozaj je to veľmi dobrá vec. Tie spreje sú fantastická vec, mám dva a dva, ja som trikrát stretol medveďa a raz som použil ten sprej. Je to veľmi dobá vec. Dostrek to má desať metrov, priatelia, a ten medveď hneď odišiel. Takže vieš, Roman, ja neviem, aký sprej vám on tam dával, ale je to dobrá vec, veľmi dobrá vec pri strete v lese. Keďže som poľovník a naozaj sa venujem poľovníctvu 30 rokov, ale od svojich šiestich rokov som v lese, takže vám môžem povedať, že my sme sa stretávali s medveďmi v lese počas celého môjho života, počas poľovačiek. Raz som dokonca stúpil na medveďa pri hone a skoro som sa naozaj potentoval, lebo som si myslel, že to je diviak, ale bol to medveď, ušiel. Okolo mňa boli, boli, boli moji kolegovia. Čo je najdôležitejší problém, ktorý tento zákon nerieši, a to je vnadenie, to je prikrmovanie. A, pán minister, ja vás prosím, aby ste toto vyriešili. Vy hovoríte o, o škodách, ktoré môže spôsobiť medveď. Áno, spôsobuje niekoľko desiatok tisíc eur. Ale už tu Hlina rozprával, že koľko škôd spôsobí raticová zver, je to niekoľko desiatok miliónov eur. A toto sa nerieši, toto sa nerieši. A to prikrmovanie, tí poľovníci to robia jednoduchým spôsobom. U mňa v okolí, budem hovoriť o mojom okolí, kde nájdem 100 metrov od mojej chalupy koláčiky, makovníky, medovníky, toto tam vysýpajú. Aj teraz odniesol jeden poľovník nemenovaný, tam vyniesol z lučeneckej pekárne za dve vlečky chleba. Mišuge! Prosím vás, odstráňme toto, zakážme akákoľvek vnadenie, akékoľvek prikrmovanie. Veď predtým s tými... tými sto rokmi, myslíte, že niekto z pekárne doniesol medveďom, teda do lesa doniesol tej zveri makovníky? Toto odstráňme, toto je ten problém, prečo má, tie medvede majú naozaj stravu. Ja netvrdím, že sú premnožené, ale je zvýšená tá natalita tých, tých zvierat. Ale nespôsobili ste to vy, pán minister, ale nespôsobil to ani Budaj, a progresívci už vôbec nie. Tí zvyšujú natalitu len deťom. Ktorá je tehotná? Nie je tu? (Reakcia z pléna.) No tak nech je zdravá. Viete, naozaj keď ja počúvam, ako, ako ich tu dehonestujete a ako sa do nich obúvate, je to choré, pretože, že, ja, ja im nevyčítam, keď teda majú na to právo, no tak niekoho nech zažalujú, niekoho, koho chcú zažalovať. Ale my neodstraňujeme najväčší problém a to je to, prečo tie medvede sú pre... pre... majú vyšší nárast, prečo majú štyri medvedice, teda medvedica štyri malé. No lebo ich kŕmime nielen my, ale aj tí poľovníci. Odstráňme, pán... (Krátka pauza.) Pán minister, odstráňme... (Reakcia z pléna.) Čaučík je dosť dôležitý v mojom živote, lebo ma pre... pre... prepustil, ďakujem, pán Čaučík. Odstráňme naozaj tento problém. A tento problém keď odstránime, tak potom aj na tom Záhorí, kde má byť 300 inváznych danielov, a je tam 3-tisíc! Aj v mojom okolí, nebudem hovoriť kde, je, má byť 250 danielov a je ich tam 3 500! Obrovské škody spôsobujú! A nie je to pravda, čo hovoril tam kolega, niekto o tých diviakoch, že nemajú čo medvede žrať, lebo diviakov, nie. Zver je absolútne premnožená, absolútne premnožená, takže toto je ten hlavný dôvod. No a viete, my ideme odstraňovať, teda my ideme dávať možnosť poľovníkom. My tu máme zásahové tímy a prosím vás, nechovajte sa k nim... (Ruch v sále. Krátka pauza.) Vybavte si to chlapci kľudne, kšefty alebo čo, ja neviem čo... Ale chcel by som, viete, Malatinec, Malatinec, pán Malatinec, prosím vás, vyrušuje ma teraz Takáč. Čo mu povieš? (Reakcia z pléna.) Čo mu povieš? Ty jaké, ja... (Reakcia z pléna.) Blázon Pročko. Čo si to vy dovoľujete, Takáč? (Reakcia z pléna.) Blázon, vyrušujete ma tu pri rozprave a vy my hovoríte blázon ?! Vy ste, to je, to je úroveň, to je úroveň, to je úroveň! (Reakcia z pléna.) Vyrušujete ma, naozaj ma v rozprave vyrušuje. Myslíte, že ho oné, predsedajúci upozorní, a ešte mi nadáva do bláznov, on, ktorý, kšeftár z oného, z pozemkového fondu v tomto. Takže o tom, to ide, vráťme sa k tej veci. Prosím vás, pán Taraba, ja vás chcem poprosiť, aby ste počúvali. Nesprávajte sa macošsky k zásahovým tímom. Máme ich päť, máme päť zásahových tímov a máme zásahový tím sever, juh, západ, Podpoľanie a Ponitrie. Ja som veľmi vďačný, že ste im dali, zvýšili ste im naozaj podporu. Ale poďme tieto zásahové tímy ešte viac podporiť. Napríklad viete o tom, že obyvatelia nevedia, kde majú, komu majú volať? Nevedia, že tie zásahové tímy môžu prísť a ten reakčný čas môže byť oveľa vyšší, keď im zavolajú. V obciach tí starostovia neinformujú ľudí, že, prosím vás, volajte zásahový tím, ktorý tam príde. Toto poďme zlepšiť, naozaj poďme zlepšiť tie zásahové tímy. Vy tam dávate možnosť, aby poľovníci mohli odstraňovať, teda mohli strieľať medveďov. No ja vám poviem, že zásahové tímy, napríklad 26. 4. 2021 prišla eliminácia medveďa do troch dní, do sedem dní bol eliminovaný, 15. 7. 2021 prišla eliminácia do štyroch dní. V roku ’22, 2022, sedem jedincov odstránil zásahový tím, ale poviem vám, že v Sučanoch v 2023. ŠOPK-a povolila aj poľovníkom odstreliť medveďa. Viete, za koľko ho odstrelili? Za 30 dní. A ja keďže naozaj poznám to poľovnícke prostredie, je to fakt, tí, tí, ten zásahový tím príde, majú drony, majú termovíziu a čím skôr prídu, tak toho problémového jedinca, ktorého áno, zastreliť treba, keď napadol. Poďme ich odstraňovať, to je ten najväčší problém, aby sa tí ľudia na tom vidieku nebáli, aby na Podpoľaní tí ľudia sa toho nebáli. Poďme zlepšiť zásahové tímy, ktoré, ktoréto môžu krásnym spôsobom naozaj riešiť. Ale poľovníci? No poviem vám, že poznám veľmi veľa čestných a slušných poľovníkov, ale poznám poľovníkov, ktorí naozaj no nebudú to riešiť, nebudú to riešiť. A pre mňa je to naozaj to, že vy dáte povolenie na odstrel medveďa poľovníkom, a vy mi teraz, vy ste to aj rozprávali, že nevieme určiť, ktorý to bol medveď. No veď tí tam vystrieľajú všetkých medveďov dookola! A povedzte mi, ako zabezpečíte a ako zabezpečiť ten regulovaný odstrel, jak je to v Slovinsku. Naozaj si nemyslím, že by sme mali tých medveďov veľmi veľa, ale poďme robiť opatrenia. A čo je veľký dôvod? My toho medveďa z jeho prirodzeného prostredia vyháňame von. My ho vytláčame von. Pred 50 rokmi neboli v národnom parku také, také stavby, nebola taká turistika. A ten medveď, prirodzene, stráca plachosť, áno, stráca plachosť. Poďme robiť opatrenia na to, aby tie medvede nestrácali plachosť, aby sa báli prísť do toho, do toho intravilánu. Poďme to robiť. Veľmi dôležité je aj povedať aj to, že, pán minister, viete, povedal to aj Roman Malatinec, že oplotky nefungujú . No fungujú, ale, ale fungujú dobré oplotky pri tých, pri tých včelínoch. Môj sused má včelín opatrený naozaj dobrým oplotkom, sám si ho spravil. A vy, pán minister, ste sa rozprávali s eurokomisárom, ktorý vám povedal, že Slovensko nevyužíva fondy na to, aby sme spravili dobré oplotky, aby sme mali, aby tí bačovia mali opäť, ja zase mám kamaráta, bača, ktorý mi povedal: „ Jožo, ale nemám peniaze na troch kaukazákov .“ Ale vy má... vy viete z Európskej únie tie peniaze pre tých ľudí zohnať. A ja vám poviem, že som chodil na salaš, kde boli štyri kaukazáky, a tam medveď ani nepáchol, ani nepáchol, tie psy, naozaj, no ten macko sa toho bál. Čiže poďme aj týmto spôsobom pomáhať tým ľuďom. Nie je pravda, Roman, čo si hovoril, prepáč, nehnevaj sa, ale nie pravda, že tí ľudia už ani nechcú za tie ovečky peniaze. No figu borovú! Čo ja poznám, tak všetci tí, ktorým strhol buď vlk, alebo medveď, si vypýtali peniaze a dostali ich, Roman, a dostali. Veď si pozri štatistiky. Vieš, Roman, prepáč, ale tvoje vystúpenie bolo naozaj veľmi emotívne. A ty si hovoril, že povedal mi to ujo, teta mi povedala a toto. Ale tie fakty, tie veci sú naozaj úplne inde. Je tu problém s medveďom, že stráca plachosť, že je v tom intraviláne, že, že chodí, že napáda v tom Liptovskom Mikuláši. Ale my máme, ešte raz to zopakujem, máme zásahové tímy, ktoré vy naozaj ignorujete, lebo je to výmysel Budaja. No tak výmysel Budaja. Ale ten Budaj jednoducho nespôsobil to, že sa od roku 2014, kedy bolo 1 200 medveďov dostalo teraz, dobre, keď ich je 1 800, môže, môže ich byť, že to Budaj spôsobil. Ale a hovorím, ani vy ste to nespôsobili. A ešte raz to zopakujem, tamto, jak vás nazval? Batmani? Lebo aj ja som dneska v čiernom. Ani my sme to nespôsobili, určite nie. Ja budem ešte podrobnejšie hovoriť v rozprave, keď teda, lebo vy tu určite posuniete. Ale, pán minister, naozaj ja vás prosím, tento zákon, majte teda tú chuť to riešiť spôsobom, ktorý je veľmi dôležitý, a to sú dve veci, odstránenie vnadísk úplne. Nekŕmiť žiadne, zakázať poľovníkom kŕmiť. A všetci dobre viete, dajte si do Googlu, vnadisko, kŕmenie poľovníkmi. Máte na internete milión toho, milión. Ja som stretol medveďa, už som to aj povedal. Dajte si do Googlu (povedané so smiechom), Pročko - medveď. Ja som bol od neho 10 metrov, 10 metrov a dá sa to, dá sa to prežiť svojím spôsobom. Len v lese sa nesprávajte tak, že chodíte tichučko. Treba vedieť sa aj správať. A tú prevenciu, vás poprosím, aby tí ľudia vedeli v tých inkriminovaných oblastiach, ako sa majú správať. Veď tú tetu, čo napadli pred 25 rokmi, čo som ich ratoval, tak napadli preto, lebo teda tichučko išla v lese s dvomi malými deťmi, a napadli ich. A historicky, viete, rozprávate, že to tu nikdy nebolo. Medveďovo sa prečo volá Medveďovo? Čo myslíte, že tam žili veveričky? Medvedia dolina tuná sa prečo volá Medvedia dolina? Medvede tu boli všade. My sme ich len jednoducho vytlačili von. Medvede nie sú problém. Problém je človek. Verte mi, problém je, obrovský, človek. My sme to spôsobili. Ale poďme strieľať problémové jedince. To nikto nehovorí, že nie. Nikto! Ale nieže dajme poľovníkom možnosť strieľať medvede. No to bude teda. Viete o tom, pán Taraba, ak, skúste mi odpovedať, lebo ste, prihlásili ste sa Hlinovi, koľko je naozaj pytliakov, teda upytliačených medveďov ročne? Máte predstavu? Zhruba plus-mínus? Vy by ste to mali vedieť, že? Je to koľko zhruba? (Reakcia navrhovateľa.) Dobre. Čiže aj, aj to je, aj to je ten problém, veľký. A regulovať, viete, vec, že, predstavte si, tí poľovníci dostanú možnosť zastreliť toho divia... diviaka, prepáčte, medveďa. Inak predvčerom som hovoril medzivládky namiesto mimovládok. (Povedané so smiechom.) Dostanú možnosť odstreliť toho medveďa. Ako ho identifikujú, preboha?! Nemajú možnosti, nemajú schopnosti... teda schopnosti možno áno, ale nemajú prostriedky na to, aby ho identifikovali. A najväčší problém tu naozaj poukázal pán Hlina, ten medveď, ja som naozaj zaregistroval, osobne som trikrát stretol takto jak Čaučíka, pána Čaučíka, ospravedlňujem sa vám, tak som stretol, ale... že okolo Haliče išiel, išiel okolo Lučenca, okolo Madačky, okolo Ábelovej išiel, no prešli. Migrujú, lebo tie veľké jedince vyháňajú tie malé. Ale toto? My spravíme mimoriadku kvôli tomu, že sa objavil aj pri Nitre niekde mladý medveď? Že ho tie staré samce... a bude mimoriadka? A budeme po ňom pátrať? Čiže ja len naozaj krátko chcem povedať. Pán minister, máme tu zásahový tím. Máme päť zásahových tímov. Prosím, zefektívnime ich činnosť, aby ten reakčný čas bol lepší, aby tí ľudia vedeli, kde majú volať, aby tí ľudia vedeli, ako sa majú správať, naozaj ako sa majú správať, pretože tí ľudia nevedia. Kedysi na tých lazoch, veď ty vieš, na tých lazoch sa ľudia, veď môj starý otec, ten bol v lese a išiel medveď, tak už začal pískať a medveď sa otočil a išiel preč. Ale, ale, ale poďme robiť prevenciu na to, aby sa toto nedialo. A keď sa to deje, tak tu máme naozaj veľmi vhodné veci. To, čo vy v tom zákone píšete, tu už je. Poďme to, čo je, zefektívniť. Ďakujem veľmi pekne. Určite to posuniete do druhého, do prvého čítania, aj k tomu sa budem vyjadrovať. Ďakujem, možno ste ma aj počúvali. (Reakcia navrhovateľa.) Určite. Napíšte, že počúval som Pročka. Ďakujem. (Potlesk.)